4.pielikums

Ministru kabineta

2016.gada maija

noteikumiem Nr.

**Nogabalu raksturojošo rādītāju uzmērīšanas metodika**

**I. Minimālais mērījumu punktu skaits atkarībā no nogabala platības**

|  |  |  |
| --- | --- | --- |
| Nr. p.k. | Nogabala platība (ha) | Mērījumu punktu skaits |
| 1. | < 1,0 | 4 |
| 2. | 1,1–2,0 | 6 |
| 3. | 2,1–3,0 | 7 |
| 4. | 3,1–4,0 | 9 |
| 5. | 4,1–5,0 | 11 |
| 6. | 5,1–6,0 | 12 |
| 7. | 6,1–7,0 | 13 |
| 8. | 7,1–8,0 | 14 |
| 9. | 8,1–10,0 | 15 |
| 10. | 10,1–15,0 | 16 |
| 11. | > 15,0 | 17 |

**II. Mērījumu metodika**

1. Atkarībā no attiecīgā nogabala platības ierīko noteiktu mērījumu punktu skaitu.

2. Mērījumu punktus izvieto vienmērīgi uz nogabala garākās diagonāles.

3. Ja nogabalam ir neregulāra konfigurācija un mērījumu punktus nav iespējams izvietot uz nogabala garākās diagonāles, tos izvieto vienmērīgi visā nogabalā.

4. Ierīkojot mērījumu punktus, nodrošina, lai vienā mērījumu punktā uzmērāmie koki netiktu ietverti citā mērījumu punktā.

5. Ja mērījumu punkts apvidū iekrīt mežaudzei neraksturīgā vietā (piemēram, purvā, tērcē, laucē, uz ceļa, tehnoloģiskajā koridorā) vai tuvāk par 10 metriem no mežmalas, to ierīko ārpus šīs platības pēc iespējas tuvāk diagonālei.

6. Mežaudzes vecuma noteikšanai:

6.1. katrā mērījumu punktā veic valdošās koku sugas četru pirmā stāva koku vecuma mērījumus, ar Preslera pieauguma svārpstu izdarot urbumu kokā celma augstumā koku vecuma noteikšanai tā, lai uz serdeņiem būtu redzama serde;

6.2. ja uzskaites koks ir trupes bojāts tādā mērā, ka nav iespējams veikt visu gadskārtu uzskaiti, uzskaites koku aizstāj ar tuvāko derīgo;

6.3. mežaudzes valdošās koku sugas vecumu aprēķina kā vidējo aritmētisko vērtību no visiem veiktajiem koku vecuma mērījumiem, pieskaitot piecus gadus;

7. Mežaudzes vidējā augstuma noteikšanai:

7.1. katrā mērījumu punktā veic trīs koku augstuma mērījumus ar augstuma mērīšanas ierīci, ar 1 m precizitāti;

7.2. koka augstumu mēra no vietas, no kuras precīzi saskatāma koka galotne;

7.3. ja koks aug slīpi, augstuma mērījumu veikšanai attālumu nosaka no vietas, kas atrodas perpendikulāri galotnei uz zemes. Augstumu mēra no vietas, pret kuru vērsts koka slīpums. Ja iespējams izvēlēties atbilstošu uzskaites koku, slīpu koku augstumu nemēra;

7.4. mežaudzes vidējo augstumu aprēķina kā vidējo aritmētisko vērtību no visiem veiktajiem koku augstuma mērījumiem.

8. Uzmērītos kokus atzīmē mežaudzē.

9. Mežaudzes šķērslaukumu nosaka saskaņā ar Ministru kabineta 2012.gada 18. decembra noteikumu Nr. 935 "Noteikumi par koku ciršanu mežā" 3., 4. un 5. punktā noteikto metodiku.

10. Mežaudzes valdošās koku sugas vidējo caurmēru nosaka saskaņā ar Ministru kabineta 2012. gada 18. decembra noteikumu Nr.935 "Noteikumi par koku ciršanu mežā" 12. un 13. punktā noteikto metodiku.

# Zemkopības ministrs Jānis Dūklavs

23.05.2016. 10:53

400

L.Pamovska

67027101, Lelda.Pamovska@zm.gov.lv